**OSNOVNA ŠKOLA KARLOBAG**

V. Nazora 11, KARLOBAG

Broj RKDP: 8787

Matični broj škole: 3318818

OIB škole: 40367998243

Razina: 31

Šifra djelatnosti: 8520

**IZVJEŠTAJ O IZVRŠENJU FINANCIJSKOG PLANA ZA 2022. GODINU**

Izvještaj o izvršenju Financijskog plana Osnovne škole Karlobag za 2022. godinu sastavljen je sukladno čl. 76. Zakona proračunu (NN 144/2021) i Pravilnika o polugodišnjem i godišnjem izvještaju o izvršenju proračuna (NN 24/13, 102/17, 1/20, 147/20).

**OPĆI DIO**

Ukupni prihodi u 2022. godini ostvareni su u iznosu 3.011.671 kn što iznosi 91% planiranih prihoda za 2022. godinu, dok su ukupni rashodi ostvareni u iznosu 3.007.285 kn i isto iznose 91% planiranih rashoda.

Prihodi od nadležnog proračuna su prihodi od osnivača Ličko-senjske županije i Državnog proračuna koji iznose 61% planiranih prihoda za 2022. godinu. Prihodi poslovanja od osnivača ostvareni su u iznosu 78% planiranih prihoda zbog više planiranih sredstava za energiju i prijevoz učenika u školu i iz škole iz razloga stalnog povećanja rasta cijena goriva i energije. Prihodi za financiranje nefinancijske imovine ostvareni su u 5% u iznosu planiranih prihoda za nabavu školskog namještaja od Državnog proračuna koja je započela krajem godine te nije bila moguća realizacija u 2022. godini pa će se ta sredstva planirati i ostvariti u 2023. godini.

Prihodi od upravnih i administrativnih pristojbi odnose se na prihode školske kuhinje i prijevoz učenika na terensku nastavu te su ostvareni u 94% iznosu planiranih prihoda.

Prihodi od imovine odnose se na prihode od prodaje dionice PBZ-a i ostvarene su u 100% iznosu.

Prihodi za pomoći gdje iskazujemo pomoći od Ministarstva znanosti i obrazovanja, Općine Karlobag i prijenose između proračunskih korisnika istog proračuna temeljem prijenosa EU sredstava ostvareni su u iznosu 2.536.862 kn što iznosi 99% planiranih sredstava.

Rashodi za zaposlene ostvareni su u iznosu 99% planiranih sredstava.

Materijalni rashodi ostvareni su u 93% iznosu planiranih sredstava zbog manje ostvarenih rashoda za energiju od planiranih zbog više planiranih sredstava uslijed konstantnog rasta cijene kao i više planiranih sredstava za zakupnine i najamnine i osiguranje imovine.

Financijski rashodi ostvareni su u 98% iznosu planiranih rashoda i znatno su veći od prošlogodišnjih zbog zateznih kamata za sudske troškove.

Naknade građanima i kućanstvima odnose se na prijevoz učenika u školu i iz škole kući i ostvarene su u iznosu 58% planiranih sredstava jer se zbog konstantnog rasta cijene goriva tijekom jeseni nije moglo predvidjeti koliko će biti finalna cijena prijevoza.

Rashodi za nabavu proizvedene dugotrajne imovine odnose se na rashode za nabavu vanjske košarkaške ploče, knjiga u knjižnici i udžbenike za učenike i programe za urudžbeni zapisnik i školsku knjižnicu i ostvareni su u iznosu 9% planiranih sredstava jer smo planirali značajnu nabavu školskog namještaja koje će biti realizirana u 2023. godini.

**POSEBNI DIO**

Prihodi i primici

Opći prihodi i primici koje ostvarujemo od osnivača– u iznosu 417.959 kn iznose 78% planiranih sredstava, a sastoje se od prihoda Ličko-senjske županije za redovito poslovanje. Ostvareni su manji od planiranih zbog više planiranih sredstava za energiju i prijevoz učenika iz razloga stalnog povećanja rasta cijena goriva i energije.

Vlastiti prihodi su prihodi od imovine u iznosu 830 kn odnose se na prihode od prodaje dionice PBZ-a.

Prihodi za posebne namjene gdje iskazujemo prihode školske kuhinje i prijevoza na terensku nastavu ostvareni su u iznosu 56.020 kn što iznosi 94% planiranih sredstava.

Prihodi za pomoći gdje iskazujemo pomoći od Ministarstva znanosti i obrazovanja, Općine Karlobag i prijenose između proračunskih korisnika istog proračuna temeljem prijenosa EU sredstava ostvareni su u iznosu 2.536.862 kn što iznosi 94% ukupno planiranih sredstava i manji su za planirana a neostvarena sredstva za nabavu školskog namještaja u iznosu 144.000 kn.

Pomoći za prijenose između proračunskih korisnika istog proračuna temeljem prijenosa EU sredstava odnose se na prihode za program Pomoćnika u nastavi i Školske sheme i ostvareni su u ukupnom 96% iznosu planiranih sredstava.

U prethodnoj godini ostvaren je višak sredstava izvora financiranja – vlastiti prihodi u iznosu 35 kn i manjka sredstava u iznosu 2.953 kn izvora financiranja – prihodi za posebne namjene i 651 kn izvora financiranja – pomoći.

Rashodi i izdaci

Rashodi za obavljanje programa *Redovne djelatnosti* iz izvora financiranja opći prihodi i primici ostvareni su u iznosu 405.926 kn što je 78% ukupno planiranih sredstava. Rashodi za materijal i energiju ostvarene su samo 86% planiranih sredstava zbog više planiranih sredstava za energiju u odnosu na ostvarene kao što su više planirane naknade građanima i kućanstvima koje se odnose na prijevoz učenika u školu i iz škole kući i ostvarene su u iznosu 58% planiranih sredstava jer se zbog konstantnog rasta cijene goriva tijekom jeseni nije moglo predvidjeti koliko će biti finalna cijena prijevoza. Rashodi financirani iz izvora – vlastiti prihodi i vlastiti prihodi – donos (višak prethodne godine) u 100% iznosu su utrošeni na uredski materijal. Rashodi financirani iz izvora – prihodi za posebne namjene ostvareni su 93% planiranih i odnose se planirane troškove vezane uz školsku kuhinju za nabavu namirnica i za ostale nespomenute rashode poslovanja odnose se na planirane rashode za prijevoz na terensku nastavu. Rashodi financirani iz izvora – pomoći ostvareni su u 99% planiranih i donose se na sredstva Ministarstva znanosti i obrazovanja za financiranje plaća zaposlenika i sredstva Općine Karlobag za potrebe redovnog poslovanja škole. Naknade građanima i kućanstvima u naravi gdje su iskazani rashodi za nabavu radnih udžbenika i školskog pribora za učenike, a veće su od planiranih za nabavu školskog pribora za učenike i učenice raseljene iz Ukrajine.

Rashodi za program *Opremanje* škole iz izvora financiranja – opći prihodi i primici ostvareni su u 88% iznosu planiranih sredstava, a odnose se na nabavu vanjske košarkaške ploče i ulaganje u računalne programe – program uredsko poslovanje i školske knjižnica koji su nabavljeni povoljnije od planiranih potrebnih sredstava. Rashodi financirani iz izvora – pomoći utrošeni su u ukupnom iznosu 5% planiranih sredstava. Planirana nabava školskog namještaja u iznosu 144.000 kn od Državnog proračuna koja je započela krajem godine te nije bila moguća realizacija u 2022. godini pa će se ta sredstva planirati i ostvariti u 2023. godini.

Rashodi za program *Obrazovanje jednakih mogućnosti II* financiran je iz izvora - općih prihoda i izdataka koji su ostvareni u ukupnom iznosu 100% planiranih sredstava, kao i iz izvora – pomoći koji su ostvareni istom iznosu 100% planiranih sredstava. Razlog tako dobroj realizaciji ostvarenih sredstava u odnosu na planirana je što se program provodio samo u drugom polugodištu školske godine 2021./2022. jer su se učenici preselili u drugo mjesto i polaze drugu školu.

Rashodi za program *Školske sheme* financirani su iz izvora – pomoći i ostvareni su u ukupnom iznosu 100% planiranih sredstava.

Karlobag, 08. ožujka 2023.

Ravnateljica

Ana-Maria Devčić